เรียนรู้วิธีกลับมารักกันอีกครั้ง หาต้นตอของปัญหา คิดหาวิธีจัดการกับปัญหา เมื่อไหร่ที่คุณควรลองทำ?
เมื่อคุณอยู่ในสถานการณ์ที่แย่มากๆ จากความสัมพันธ์ของคุณที่กำลังล้มเหลว คุณอาจหลงลืมไปว่าทำไมคุณถึงได้ตกลงปลงใจคบกันในครั้งแรก จงใช้เวลาไตร่ตรองว่าคุณชอบอะไรในตัวเขา หรือเธอตั้งแต่แรกเห็น บางทีเธอสามารถทำให้คุณหัวเราะได้เสมอ หรือเขาต้องโทรศัพท์หาคุณเพื่อให้แน่ใจว่าคุณถึงบ้านอย่างปลอดภัย คิดถึงสิ่งเล็กๆ น้อยๆ ที่คุณเคยรักเกี่ยวกับอีกฝ่าย วิธีหนึ่งที่ช่วยให้คุณสามารถคิดถึงอดีตที่มีด้วยกัน คือดูรูปถ่ายเก่าๆ ที่ถ่ายคู่กัน หากเป้าหมายหลักของคุณ คือปกป้องตัวคุณเองจากความเจ็บปวด และความโกรธในความสัมพันธ์ คุณไม่ได้เปิดใจที่จะเปลี่ยนแปลง แต่คุณเพียงต้องการที่จะควบคุมคนรักของคุณให้บังคับใช้การปกป้องนั้น ซึ่งทำให้ความสัมพันธ์ของคุณเป็นไปในเชิงลบ และหยุดนิ่ง ในทางตรงกันข้าม หากคุณทั้งคู่เต็มใจที่จะเรียนรู้ และเติบโตไปด้วยกัน ความสัมพันธ์ของคุณสามารถพัฒนาไปในทางที่ดีขึ้นได้เมื่อเวลาผ่านไป แต่หากเพียงแค่ใครคนใดคนหนึ่งเต็มใจที่จะเปลี่ยนแปลง มันอาจไม่เป็นผล คิดถึงสิ่งที่คุณรักในตัวคนรักของคุณ ในความเป็นจริง ให้คุณใช้เวลาในแต่ละวันในการเขียน 5 สิ่งที่คุณรัก หรือรู้สึกขอบคุณในตัวคนรักของคุณ ลองเปลี่ยนความคิดเหล่านั้นให้เป็นคำพูด และกระทำโดยการแสดงความรู้สึกขอบคุณต่อคนรักของคุณ ทุกคนมีประสบการณ์ความรักแตกต่างกันไป แกรี่ แชปแมน แตกความคิดนี้ออกเป็น 5 วิธีที่คนมีประสบการณ์ในความรัก หรือ 5 ภาษารัก หากคุณไม่เคยใช้เวลาในการใคร่ครวญภาษารักของกันและกัน ในตอนนี้เป็นเวลาที่คุณควรจะทำมัน คุณสามารถทำแบบทดสอบออนไลน์เพื่อค้นหาว่าภาษารักของคุณคืออะไร  ภาษารักลำดับแรกคือ คำแห่งการยืนยัน ซึ่งหมายความว่า คุณรู้สึกรัก เมื่อคุณได้ยินถ้อยคำ ที่ให้ความสำคัญกับคุณ  ภาษารักลำดับที่สองเกี่ยวกับการบริการ หมายความว่า คุณรู้สึกรัก เมื่อใครบางคนให้เวลาของเขา หรือเธอในการช่วยเหลือคุณในการทำงานบ้าน เป็นต้น  ภาษารักลำดับที่สาม คือของขวัญ นั่นหมายความว่า คุณรู้สึกรัก เมื่อคุณได้รับของขวัญชิ้นเล็ก (หรือใหญ่) จากคนที่สนิทสนมกับคุณ  ภาษารักลำดับที่สี่ คือเวลา ภาษารักนี้หมายความว่า คุณรู้สึกรัก หากใครบางคนใช้เวลากับคุณ  ภาษารักลำดับสุดท้าย คือสัมผัส หรืออีกนัยหนึ่ง คุณรู้สึกรัก หากใครบางคนที่รักใคร่คุณนั้น จูบคุณ จับมือคุณ โอบกอดคุณ เป็นต้น หมายถึงใช้ในการปฏิสัมพันธ์ซึ่งกันและกัน โดยลองใช้ภาษารักของอีกฝ่ายเพื่อแสดงให้เห็นว่าคุณแคร์ เช่น หากภาษารักของคนรักของคุณคือ การบริการ ลองทำสิ่งเล็กๆ น้อยๆ รอบๆ บ้านเพื่อแสดงให้เห็นว่าคุณแคร์ หรือเอารถของเขา หรือเธอออกไปล้างให้ และหากภาษารักของคนรักของคุณคือ เวลา จงแน่ใจว่าได้คิดหาวิธีที่จะใช้เวลากับคนรักของคุณให้มากขึ้นในแต่ละวัน ให้เหมือนกับตอนที่คุณทั้งคู่เริ่มคบกันครั้งแรก คุณจำเป็นที่จะต้องใช้เวลาร่วมกันเพียงแค่สองคน คุณอาจคิดว่าคุณรู้ทุกอย่างเกี่ยวกับคนรักของคุณ แต่คนอื่นๆ สามารถทำให้คุณประหลาดใจได้แม้จะผ่านไปหลายปีแล้วก็ตาม จงใช้เวลาแต่ละวันในการพูดคุยกับคนรักของคุณ และถามเขา หรือเธอเกี่ยวกับชีวิต ความคิด และความรู้สึก วิธีหนึ่งในการเรียนรู้สิ่งใหม่เกี่ยวกับคนรักของคุณ คือลองลงเรียนคลาสทำอาหาร หรือเต้นรำด้วยกัน เป็นต้น คุณจะมีประสบการณ์ใหม่ๆ ด้วยกัน และจุดติดไฟรักเก่าๆ ให้กลับมาได้ ถึงแม้ว่ารสนิยมอาจเปลี่ยนไป คุณควรหาเวลาทำบางอย่างที่คุณเคยรักที่จะทำด้วยกัน หากคุณเคยรักในการทำอาหารจีนด้วยกัน ให้ลองทำดูอีกครั้ง หากครั้งหนึ่งคุณเคยฝึกวิ่งฮาล์ฟ มาราธอน แต่ในตอนนี้คุณรู้สึกไม่อยู่ในสภาพที่พร้อมจะทำได้ ให้คุณลองเผชิญหน้ากับความท้าทาย การที่คุณกล้าที่จะกลับไปทำบางอย่างที่คุณเคยทำมาก่อน  คุณจะจุดติดไฟความชอบเก่าๆ ที่คุณเคยรู้สึกให้กลับมา อย่างไรก็ตาม มันไม่จำเป็นต้องเป็นบางสิ่งบางอย่างที่คุณเคยชอบที่จะทำมันร่วมกันก็ได้ คุณสามารถลองสิ่งใหม่ หมายความว่า คุณจำเป็นต้องไม่ลืมที่จะเชื่อมต่อกันและกันผ่านการสัมผัส ซึ่งไม่ใช่แค่การมีเซ็กซ์เพียงเท่านั้น เมื่อคุณอยู่ด้วยกัน ให้จับมือกัน โอบ หรือกอด สัมผัสแขนเธอในขณะที่เธอกำลังพูด นวดหัวเข่าของเขา ในขณะที่คุณนั่งข้างเขา การสัมผัสเป็นสิ่งสำคัญในการรักษาความใกล้ชิด และมันสามารถสูญหายไปกับการทำงานอย่างหนักในแต่ละวันเป็นเวลาหลายปีติดต่อกัน ทันทีที่คุณเริ่มต้นบนเส้นทางนี้ คุณอาจคิดว่าคุณจะสามารถแก้ไขปัญหาของคุณได้โดยการนั่งคุยกันเพียงแค่ครั้งเดียวเท่านั้น อย่างไรก็ตาม การรักษาความสัมพันธ์หมายถึง การตรวจเช็คซึ่งกันและกันอย่างสม่ำเสมอ และพูดคุยถึงสิ่งที่เกิดขึ้น และใส่ใจในความรู้สึกของกันและกัน การสื่อสารเป็นสิ่งที่สำคัญโดยเฉพาะ เมื่อคุณรู้สึกว่าคุณโมโหคนรักของคุณ และต้องการที่จะตัดขาดกับเขา หรือเธอ แทนที่คุณจะโมโห ให้หยุดสูดหายใจลึกๆ สักครู่ ทันทีที่คุณสงบลง ให้ใช้เวลาในการพูดคุยว่าทำไมคุณจึงรู้สึกไม่พอใจ และคุณทั้งคู่จะสามารถแก้ไขมันได้อย่างไร หากคุณกำลังยืนอยู่บนทางแยกที่ล่อแหลม คุณอาจสามารถหาสาเหตุได้ว่าเมื่อไหร่ที่ความสัมพันธ์เริ่มสั่นคลอน แม้ว่ามันอาจเป็นแค่เรื่องเล็กๆ น้อยๆ ให้คุณคิดทบทวนว่าเมื่อไหร่ที่ปัญหาเริ่มต้นขึ้น เพื่อที่คุณจะสามารถคิดหาวิธีที่จะเข้าไปอธิบายกับคนรักของคุณได้  คุณอาจสามารถฟันธงเหตุผลสำคัญเพียงหนึ่งเดียวได้โดยง่าย เช่น คุณ หรือคนรักของคุณไม่ซื่อสัตย์ และนั่นเป็นสาเหตุที่เปลี่ยนแปลงสถานะของความสัมพันธ์ บ่อยครั้งที่คุณอาจไม่สามารถหาเหตุผลสำคัญเพียงหนึ่งเดียวได้ แต่มันอาจประกอบไปด้วยหลากหลายเหตุผลที่ส่งผลให้ความสัมพันธ์ดูไม่ค่อยราบรื่น และทำให้หลายๆ สิ่งหลายๆ อย่างสามารถเริ่มต้นสะสมเพิ่มพูนมากขึ้น ยกตัวอย่างเช่น บางทีเขาใช้เวลากับเพื่อนๆ ของเขามากเกินไป หรือคุณอาจไม่เคยแบ่งเวลาให้กันและกันเลย หรืออีกนัย บางทีคุณทั้งคู่อาจมีความเครียดจากที่ทำงาน บางทีคุณกำลังเริ่มเข้ากันไม่ได้ หากคุณอยู่ด้วยกันเป็นเวลานานๆ มันมีความเป็นไปได้ ที่คุณจะกลายเป็นอีกคนหนึ่งเมื่อความสัมพันธ์ดำเนินไป หากคุณไม่แน่ใจว่าจะเริ่มตรงไหน ให้พิจารณาทำแบบทดสอบความสัมพันธ์ ซึ่งสามารถช่วยให้คุณประเมินได้ว่าความสัมพันธ์ของคุณมีความสมบูรณ์มากน้อยแค่ไหน บางครั้ง ความสัมพันธ์ไม่สามารถถูกรักษาไว้ได้ โดยเฉพาะหากใครคนใดคนหนึ่งไม่เต็มใจที่จะรักษามันไว้ ในกรณีนี้หากมีแค่คุณที่ต้องการจะรักษาความสัมพันธ์ไว้ มันจะไม่เกิดผลใดๆ และหากความสัมพันธ์ของคุณก่อให้เกิดอันตรายไม่ว่าจะทางร่างกาย หรือจิตใจ คุณอาจไม่ควรพยายามที่จะเก็บรักษามันเอาไว้ คุณควรเลือกช่วงเวลา เมื่อคุณมีสิ่งรบกวนน้อยที่สุด  และมันควรเป็นพื้นที่ที่มีความเป็นส่วนตัว เพื่อที่จะไม่มีสิ่งใดมารบกวนสมาธิของคุณ นอกจากนี้ จงพยายามเลือกช่วงเวลา เมื่อคุณทั้งคู่ปราศจากอารมณ์ขุ่นเคือง คุณควรพยายามมีการพูดคุยที่สงบ และมีเหตุผล ปล่อยวางอารมณ์ขุ่นเคืองทิ้งไป หากการแต่งงาน หรือความสัมพันธ์จำเป็นต้องมีการเยียวยา มันค่อนข้างจะเป็นไปได้ว่า คนรักของคุณรู้อยู่แก่ใจว่ามีปัญหาเกิดขึ้น อย่างไรก็ตาม หากคุณไม่พูดคุยเกี่ยวกับปัญหาดังกล่าว คุณจำเป็นต้องเริ่มต้นอธิบาย และมันจะเป็นการดีที่สุดเมื่อคุณอยู่ในอารมณ์ที่สงบ และมีสติ เพื่อที่คุณจะสามารถอธิบายถึงปัญหาได้อย่างตรงไปตรงมา มากกว่าที่จะตะโกนใส่กัน   มันเป็นสิ่งสำคัญที่จะไม่เพียงแค่พูด แต่จงฟัง และรับรู้สิ่งที่คนรักของคุณจะพูดว่าเกิดอะไรขึ้นกับความสัมพันธ์ของคุณ นอกจากนี้ คุณสามารถแสดงว่า คุณกำลังตั้งใจฟัง โดยการสรุปสิ่งที่คนรักของคุณได้พูด เพื่อแสดงให้เห็นว่าคุณเข้าใจสิ่งที่เขา หรือเธอได้พูด คุณสามารถถามคำถาม ที่แสดงให้เห็นว่าคุณได้ยินสิ่งที่คนคนนั้นได้พูด และคุณต้องการที่จะรับรู้มากขึ้น เมื่อคุณกำลังพูดถึงปัญหา ให้โฟกัสไปที่การใช้คำพูดที่เน้นเฉพาะตัว “คุณ” แทนที่จะเป็นคำพูดถึงตัว “เขา” หรือ “เธอ” ยกตัวอย่างเช่น คุณสามารถพูดว่า “ฉันอยากที่จะพูดคุยว่าเกิดอะไรขึ้นกับความสัมพันธ์ของเรา” มากกว่าที่จะพูดว่า “คุณกำลังทำให้ความสัมพันธ์ของเรายุ่งเหยิง” ในขณะที่กำลังพูดคุยในเรื่องความสัมพันธ์ของคุณ ให้ช่วยกันคิดรายการร่วมกัน คิดทบทวนว่าสิ่งที่คุณทั้งคู่คิดว่าเป็นปัญหาในความสัมพันธ์ของคุณมีอะไรบ้าง และอธิบายว่ามันเริ่มต้นขึ้นได้อย่างไร มันอาจเป็นเรื่องยากในการอธิบายกันอย่างเปิดอก แต่มันเป็นสิ่งสำคัญในการรับรู้มุมมองของกันและกันว่าจุดไหนที่ความสัมพันธ์เกิดข้อผิดพลาด นอกจากนี้ คุณสามารถขอความช่วยเหลือจากเว็บไซต์ทางการศึกษาในการแยกแยะว่า ความสัมพันธ์ของคุณมีความแข็งแรงในส่วนไหน และส่วนไหนที่ไม่ใช่  ยกตัวอย่างเช่น ความสัมพันธ์ที่แข็งแรง เกิดขึ้นเมื่อคุณทั้งคู่เป็นตัวของคุณเอง ไม่ขึ้นกับผู้ใด และคุณให้ความเคารพในตัวตน และขอบเขตของกันและกัน คุณรู้สึกสนใจในสิ่งที่อีกฝ่ายกำลังทำ และคุณคอยกระตุ้น และให้กำลังใจกันและกัน  ความสัมพันธ์ที่ไม่แข็งแรง ในอีกด้าน คือ ใครคนใดคนหนึ่ง หรือคุณทั้งคู่ไม่มีความสุขกับสิ่งที่อีกคนหนึ่งเป็น และคุณถูกกดดันให้เปลี่ยนเป็นอีกคน คุณอาจรู้สึกถูกควบคุม หรือถูกจัดการ หรือคุณอาจเป็นคนที่จัดการซะเอง แทนที่จะกล่าวโทษกันไปมา ให้พิจารณาว่าการประพฤติปฏิบัติของแต่ละคนนำไปสู่ปัญหาได้อย่างไร ยกตัวอย่างเช่น คุณอาจลืมที่จะโทรศัพท์กลับบ้าน เมื่อคุณต้องกลับดึกอยู่เสมอ และคนรักของคุณรู้สึกไม่พอใจ เมื่อคุณกลับบ้านช้า จากนั้น คุณก็ลงโทษเขา หรือเธอในครั้งต่อไป โดยการไม่โทรศัพท์กลับบ้าน ซึ่งนี่เป็นพฤติกรรมที่เกิดขึ้นเป็นวงจร เมื่อคุณพูดถึงเรื่องนี้ ให้โฟกัสไปที่วิธีในการแก้ไขปัญหา เช่น “ฉันจะพยายามปรับปรุงตัวให้ดีขึ้นในเรื่องการโทรศัพท์กลับบ้าน หากคุณสามารถให้อภัยฉันได้ในบางครั้งที่ฉันลืม หรือบางทีคุณสามารถส่งข้อความตอนใกล้จะหมดวัน เพื่อที่ฉันจะได้ตระหนักว่ามันเป็นเวลากี่โมงแล้ว” หากคุณอยู่ในจุดที่ คุณกำลังพยายามรักษาความสัมพันธ์ของคุณ มันเป็นความคิดที่ดีในการขอความช่วยเหลือจากมืออาชีพ ผู้ให้คำปรึกษาสามารถช่วยคุณตีความว่าอะไรคือปัญหาที่คุณมี โดยเฉพาะหากคุณไม่สามารถทนอยู่ในห้องเดียวกันได้อีกต่อไป การมีความซื่อสัตย์เป็นเรื่องที่เปราะบาง และการมีความซื่อสัตย์ต่อคนรักของคุณนั้นเป็นการแสดงว่าคุณเชื่อใจเขา หรือเธอ พยายามเปิดใจในสิ่งที่คุณกำลังคิด และรู้สึก เมื่อคุณรู้สึกอ่อนแอ ให้คุณเชิญคนรักของคุณมาเปิดอกคุย และขอให้เขา หรือเธอให้ซื่อสัตย์ต่อคุณด้วยเช่นกัน อย่างไรก็ตาม มันเป็นสิ่งสำคัญในการใช้คำพูดที่เน้นเฉพาะตัว “คุณ” ในการบอกเล่าว่าคุณรู้สึกอย่างไร แทนที่จะกล่าวโทษอีกฝ่าย ยกตัวอย่างเช่น เมื่อคุณกำลังพูดคุยกับคนรักของคุณ คุณไม่ควรพูด “คุณไม่เคยให้ความสำคัญกับฉัน” แต่ให้คุณพูดว่า “บางครั้งฉันรู้สึกว่าฉันถูกละเลยในความสัมพันธ์” วิธีนี้ คุณกำลังบอกว่าคุณรู้สึกอย่างไร มากกว่าการชี้นิ้วออกคำสั่ง แทนที่แต่ละฝ่ายจะโต้เถียงในด้านของตนเอง คุณควรร่วมมือกันในความสัมพันธ์ของคุณ ปฏิบัติต่อกันและกันเฉกเช่นเพื่อนร่วมทีม มากกว่าที่จะเป็นศัตรูกัน อย่างไรก็ตาม คุณจำเป็นต้องร่วมมือกันในการแก้ไขปัญหา นั่นหมายความว่า ลำดับแรกคุณควรยอมรับว่าอะไรเป็นปัญหา  ทันทีที่คุณเห็นด้วยว่าอะไรที่เป็นปัญหา คุณยังจำเป็นที่จะต้องพูดคุยต่อว่า อะไรเป็นสิ่งที่คุณทั้งคู่เป็นกังวลภายใต้สิ่งที่ปรากฏ นั่นคือ คุณทั้งคู่อาจมีความคิดในใจว่าการเอาชนะต้องทำอย่างไร แต่ถ้าคุณทั้งคู่ตั้งมั่นที่จะเอาชนะ จะไม่มีใครเป็นผู้ชนะในบั้นปลาย แทนที่จะเป็นเช่นนั้น ให้อธิบายว่าทำไมคุณต้องการแนวทางการแก้ไขปัญหาที่คุณคิด  คุณควรดูข้อสรุปในปัญหา และแนวทางแก้ไข นั่นคือ หากคุณกำลังไม่เห็นด้วยว่าใครควรเป็นคนทำงานบ้าน อย่างน้อยคุณควรยอมรับว่า บ้านจำเป็นต้องได้รับการเอาใจใส่มากกว่านี้ นั่นคือ จุดเริ่มต้น ขั้นตอนนี้อาจเป็นส่วนที่ยากที่สุด ในการคิดถึงแนวทางการแก้ไขปัญหาที่คุณทั้งคู่สามารถยอมรับได้ นั่นหมายความว่า ยอมรับว่าอะไรที่คุณคิดว่าเป็นปัญหาหลักในการใช้ชีวิตคู่ และคิดถึงวิธีที่คุณทั้งคู่สามารถทำมันให้ดีขึ้นได้ ทั้งนี้ คุณจำเป็นต้องมีการประนีประนอม การกล่าวโทษกันไม่สามารถช่วยอะไรได้ดีไปกว่า คุณทั้งคู่ร่วมกันแก้ไขสถานการณ์ที่เป็นอยู่  การประนีประนอมหมายความว่า คุณจำเป็นต้องพูดคุยถึงสิ่งที่คุณทั้งคู่ต้องการจากความสัมพันธ์ ขั้นตอนนี้เป็นขั้นตอนที่สำคัญ เพราะว่าคุณจะสามารถตัดสินใจได้ว่าตรงไหนที่คุณทั้งคู่จะยึดมั่นในตัวเอง หรือตรงไหนที่คุณควรผ่อนปรนลงเล็กน้อย การประนีประนอม หมายถึงการยอมในส่วนที่คุณรู้สึกว่าคุณสามารถทำได้ มันช่วยได้หากการแก้ไขปัญหาเหล่านี้เป็นรูปธรรม ยกตัวอย่างเช่น บางทีคุณตัดสินใจว่า หนึ่งในปัญหาหลักของคุณคือ คุณไม่ได้ใช้เวลาเพียงพอในการปฏิสัมพันธ์ การแก้ไขปัญหา คือคุณอาจตกลงจะออกเดทด้วยกันอาทิตย์ละครั้ง บวกกับคุณจะพยายามรับประทานอาหารกลางวันด้วยกันอย่างน้อยอาทิตย์ละ 3 ครั้ง บางทีปัญหาของคุณส่วนหนึ่งอาจเป็นเรื่องการเงิน ให้คุณนั่งคุยกัน และตกลงเรื่องงบประมาณที่มี โดยที่ใครคนใดคนหนึ่งต้องประนีประนอมในสิ่งที่คุณทั้งคู่ประเมินค่า ยกตัวอย่างเช่น หากคุณเป็นคนประหยัด และต้องการที่จะใช้เงินทุกบาททุกสตางค์อย่างคุ้มค่า ในขณะที่คนรักของคุณฟุ่มเฟือยไปกับการท่องเที่ยวพักผ่อน ให้ประนีประนอมโดยการไปเที่ยวพักผ่อนในงบประมาณที่คุณมีปีละครั้ง จัดสรรปันส่วนงานบ้าน เรื่องเล็กๆ เพียงเรื่องเดียวสามารถกลายเป็นเรื่องใหญ่ หากใครคนใดคนหนึ่งรู้สึกว่าเขา หรือเธอทำงานบ้านเองทั้งหมดแต่เพียงผู้เดียว ให้คุณพูดคุยกันอย่างเปิดอกเกี่ยวกับการแบ่งภาระหน้าที่งานบ้าน และพยายามจัดตารางว่าใครจะทำอะไร และเมื่อไหร่ หากคุณต้องการที่จะไปต่อ คุณจำเป็นที่จะต้องให้อภัยซึ่งกันและกันสำหรับความเจ็บปวดที่คุณได้ก่อไว้ นั่นไม่ได้หมายความว่าให้ลืมสิ่งที่เกิดขึ้นทั้งหมด หรือเพียงพูดว่าสิ่งที่เกิดขึ้นเป็นเรื่องโอเค แต่มันหมายความว่า คุณจำเป็นต้องรับรู้ในความเจ็บปวดที่คุณได้รับ คุณจำเป็นต้องตระหนักว่า อีกฝ่ายทำผิดพลาด และคุณทั้งคู่เรียนรู้จากความผิดพลาดนั้น สุดท้ายคุณจำเป็นต้องยอมรับว่ามันได้เกิดขึ้นแล้ว และจงเดินหน้าต่อไป ความผิดพลาดส่วนใหญ่เกิดจากความต้องการของคนที่อยากได้รับการตอบสนอง การตระหนักในเรื่องนี้สามารถช่วยให้คุณเรียนรู้จากสิ่งที่เกิดขึ้น ทันทีที่คุณแยกแยะปัญหา และแนวทางการแก้ไขปัญหา คุณทั้งคู่จำเป็นที่จะต้องยึดมั่นในแนวทางการแก้ไขปัญหาอย่างแน่วแน่ แนวทางในการแก้ไขปัญหาจำเป็นต้องเป็นรูปธรรม และคุณทั้งคู่ต้องยอมรับได้ หากคุณพบว่าแนวทางการแก้ไขปัญหาของคุณใช้การไม่ได้ หลังจากลองใช้มาระยะหนึ่ง มันเป็นเรื่องที่ดีในการคิดทบทวน และลองวิธีอื่น ทันทีที่คุณวางแผนวิธีในการไปต่อ อย่าลืมว่า คุณจำเป็นต้องกำหนดขอบเขตด้วย ใช่ คุณให้อภัยซึ่งกันและกันสำหรับสิ่งที่เกิดขึ้น แต่คุณสามารถกำหนดขอบเขตเพื่อไม่ให้ความผิดพลาดเดิมๆ เกิดซ้ำอีกครั้ง ยกตัวอย่างเช่น หากใครคนใดคนหนึ่งหักหลังคุณ หลังจากออกไปเที่ยวผับใดผับหนึ่งเป็นการเฉพาะ มันดูเป็นเรื่องสมเหตุสมผลที่ใครคนนั้นไม่ควรกลับไปที่ผับแห่งนั้นอีก คุณสามารถยกเรื่องนี้ขึ้นมาโดยพูดว่า “เพราะว่าสิ่งที่เกิดขึ้นในอดีต ฉันรู้สึกไม่สบายใจหากคุณออกไปเที่ยวผับ หากคุณยังยืนยันจะออกไป นั่นอาจเป็นการทำลายข้อตกลงสำหรับฉัน” มีเหตุผลว่าทำไมคุณถึงคบกันตั้งแต่ต้น ซึ่งเป็นเพราะเมล็ดพันธุ์แห่งรัก ที่ทำให้คุณทั้งคู่เดินมาได้ไกลขนาดนี้ หากคุณยังรู้สึกถึงความรักนั้น มันคุ้มค่าที่จะลองหาวิธีในการสื่อสาร และปรับจูนเข้าหากันให้ได้อีกครั้ง มีความสัมพันธ์แห่งรักจำนวนไม่น้อยอาจมีหลงทางบ้างเป็นครั้งคราว ซึ่งมันอาจต้องอาศัยความพยายามในการทำให้มันกลับมาเป็นเหมือนเดิม แต่มันก็คุ้มค่าที่จะพยายาม หากคุณรู้อยู่เต็มหัวใจว่าคุณยังแคร์คนๆ นี้อยู่ บางทีคุณอาจเป็นคนที่คิดจะละทิ้งความสัมพันธ์ แต่คนรักของคุณต้องการที่จะรักษามันเอาไว้ หากคุณอยู่ด้วยกันมาเป็นเวลานาน มันอาจเป็นเรื่องที่คุ้มค่าที่จะลองรักษามันเอาไว้ มันอาจเป็นไปได้ที่จะมองเห็นความรักของคนรักที่มีต่อคุณ และยังคงมีศรัทธาแม้ว่าคุณต้องเผชิญกับช่วงเวลาที่ยากลำบากในตอนนี้ แต่สิ่งต่างๆ สามารถดีขึ้นได้ ให้คุณลองชั่งน้ำหนักทางเลือก และพิจารณาหากมันคุ้มค่าสำหรับคุณในการลองทำตามความประสงค์ของคนรักของคุณ ไม่ว่าจะมีสิ่งๆ ดีเคยเกิดขึ้นอย่างไร หรือไม่ว่าฝ่ายใดฝ่ายหนึ่งต้องการให้ความสัมพันธ์ดำเนินต่อไปมากแค่ไหนก็ตาม บางครั้งมันชัดเจนว่าความสัมพันธ์ควรที่จะต้องจบลง หากคุณได้พยายามที่จะรักษาความสัมพันธ์ไว้แล้ว แต่คุณไม่รู้สึกรัก หรือพยายามที่จะจุดไฟรักให้ลุกโชนอีกต่อไป มันเป็นเรื่องโอเคที่จะไม่บังคับตัวเองให้พยายามจะรักษาความสัมพันธ์นั้นไว้อีกต่อไป อย่าใช้เวลาเป็นเดือน หรือเป็นปีในการรั้งความสัมพันธ์เอาไว้ และโทษตัวเองที่ไม่สามารถเปลี่ยนแปลงแก้ไขอะไรได้ มันโอเคที่คุณจะเลือกความสุข มากกว่าเสียสละตัวเอง เมื่อใครคนใดคนหนึ่งหยุดที่จะมีส่วนร่วมในความสัมพันธ์ มันจะดีกว่าสำหรับคุณทั้งคู่หากมันจะจบลง มันไม่มีทางเป็นไปได้ที่จะพยายามรักษาความสัมพันธ์ที่มีพื้นฐานจากความรุนแรง และการทำร้ายร่างกาย โดยเทคนิคการสื่อสารใดๆ หรือความพยายามที่จะจุดติดความโรแมนติกไม่สามารถทำให้อะไรดีขึ้นได้ในระยะยาว คุณอาจรู้สึกว่า คุณอาจได้บางอย่างจากความสัมพันธ์ แต่คุณก็สามารถได้รับอะไรมากกว่า หากคุณเลือกที่จะเป็นอิสระ
คิดถึงว่าทำไมคุณถึงคบกัน. แน่ใจว่าคุณทั้งคู่เปิดใจที่จะเปลี่ยนแปลง. โฟกัสไปที่สิ่งดีๆ. หาภาษารักของกันและกัน. ประยุกต์ใช้ภาษารัก. ใช้เวลาในการเชื่อมประสาน. เพลิดเพลินไปกับงานอดิเรกร่วมกัน. ถึงเนื้อถึงตัว. พยายามสื่อสารกันอยู่ตลอดเวลา. พิจารณาเมื่อมีสิ่งผิดปกติเกิดขึ้น. ตัดสินใจว่าคุณควรจะลองรักษาความสัมพันธ์ไว้ หรือไม่อย่างไร. เลือกช่วงเวลาที่ดีในการพูดคุยกับคนรักของคุณ. คุยกับคนรักของคุณ. จดรายการที่คิดไว้ด้วยกัน. โฟกัสไปที่การประพฤติปฏิบัติ. พิจารณาการให้คำแนะนำปรึกษา. ซื่อสัตย์ต่อกันและกัน. ร่วมแรงร่วมใจกัน. อธิบายแนวทางการแก้ไขปัญหา. เรียนรู้ที่จะให้อภัย. คิดทบทวนว่าอะไรจะเกิดขึ้นเพื่อไปต่อ. อย่าลืมเรื่องขอบเขต. พยายามรักษาความสัมพันธ์หากคุณยังรักอีกฝ่ายอยู่. พยายามรักษาความสัมพันธ์ไว้ หากอีกฝ่ายยังคงต้องการ. ให้อนุญาตตัวเองในการหยุดความพยายามเมื่อคุณพร้อม. อย่าพยายามรักษาความสัมพันธ์ ที่เป็นพิษ หรือเป็นอันตราย.
https://www.wikihow.com/Save-a-Relationship https://www.wikihow.com/Save-a-Relationship https://www.wikihow.com/Save-a-Relationship https://www.wikihow.com/Save-a-Relationship
Relearning How to Love Each Other Figuring Out the Problem Figuring Out How to Deal with the Problem When Should You Try This?